[{"text_idx": "#000000", "text": "6 kuu keskmine portaali ku\u0308ljastajate arv kuus: 60 619"}, {"text_idx": "#000001", "text": "Riigikaitselaager o\u0303petas LU\u0308Gi noortele so\u0303duritarkusi"}, {"text_idx": "#000002", "text": "LU\u0308Gi o\u0303pilased riigikaitselaagris. Foto Ju\u0308ri Bachman"}, {"text_idx": "#000004", "text": "LU\u0308Gi noored olid laagris koos riigikaitseo\u0303petust omandavate noortega Gustav Adolfi gu\u0308mnaasiumist, Tallinna humanitaargu\u0308mnaasiumist ja eurogu\u0308mnaasiumist. Kokku oli laagris umbes 200 o\u0303pilast, kellega tegeles paarku\u0308mmend instruktorit-koolitajat."}, {"text_idx": "#000005", "text": "LU\u0308Gi noorte laager algas reedel kell 14.30, kui koolimaja juurest Kalda ta\u0308navalt bussi istuti. Riigikaitseo\u0303petaja reservmajor Ju\u0308ri Bachman andis laagrist kiire u\u0308levaate, viis la\u0308bi ohutustehnika instruktaaz\u030ci ja so\u0303it algas Harjumaa suunas."}, {"text_idx": "#000006", "text": "Buss so\u0303idutas o\u0303pilased Harjumaale Humala ku\u0308las asuva MTU\u0308 Riigikaitse ru\u0308gement logistikahoone juurde, mida rahvasuus ka \u201etalliks\u201d kutsutakse."}, {"text_idx": "#000007", "text": "Tallis toimus o\u0303pilastega \u201etotaalne muutumine\u201d, mis piltlikult na\u0308gi va\u0308lja nii: u\u0308hest uksest sisenesid tsiviilriietes noored ja umbes 30 minuti pa\u0308rast astusid need samad noored hoone teisest uksest va\u0308lja rohelises digilaigulises kaitseva\u0308e vormis ja seljas seljakott so\u0303durivarustusega. Ajateenijatest instruktorite praktilise va\u0308ljao\u0303ppe ja\u0308rel, milline on so\u0303duri isiklik varustus ja kuidas seda pakkida, seati seljakotid selga, moodustati korrektne ra\u0308nnakkolonn ning marsiti 800 m eemal asuvasse Humala raketibaasi."}, {"text_idx": "#000008", "text": "Esimese pa\u0308eva o\u0303htupoolikul said ko\u0303ik o\u0303pilased pa\u0308devate instruktorite abiga selgeks jaotelgi pu\u0308stitamise, telgi ahju ohutu ku\u0308tmise ja priimusel va\u0308likatelokkidega so\u0308o\u0308gi valmistamise. Et o\u0308o\u0308 mo\u0308o\u0308duks turvaliselt, pidid laagrilised korraldama igas telgis o\u0308ise telgiahju valve. Et aga ahju valvurid ise magama ei ja\u0308a\u0308ks, oli ka laagripatrull, kelle peamine u\u0308lesanne oli jalutada telkide vahel ning aeg-ajalt ahjuku\u0308tjaid tasasel ha\u0308a\u0308lel so\u0303nadega \u201eega te ei maga\u201d ko\u0303netades a\u0308rkvel hoida."}, {"text_idx": "#000009", "text": "Laagri teine pa\u0308ev oli sisustatud peaasjalikult ringkoolitusega. O\u0303pperu\u0308hmad la\u0308bisid karusell-meetodil u\u0308heksa o\u0303ppepunkti. Punktides jagasid instrukorid praktilisi so\u0303durioskusi: va\u0308lihu\u0308gieen, liikumine maastikul, maskeerimine, meditsiiniline esmaabi va\u0308litingimustes ja palju muud. Kaitseva\u0308eoskuste ko\u0303rval andsid oma valdkonna kohta praktilisi oskusi politseinikud ja pa\u0308a\u0308stjad. Vaieldamatult olid po\u0303nevamateks koolituspunktideks airsoft ja ko\u0308iekoolitus. Neist esimeses korraldati airsoft instruktorite juhendamisel korralik \u201elahing\u201d, teises said soovijad angaari katuselt rakmete ja ko\u0308ie abil turvaliselt maapinnale laskuda. Nii mo\u0303nelegi noorele oli tegemist suure eneseu\u0308letamisega. Maale laskudes ning end ko\u0308iest ja rakmetest vabastades olid ko\u0303ik ro\u0303o\u0303msad ja o\u0303nnelikud."}, {"text_idx": "#000010", "text": "Teise pa\u0308eva o\u0303htupoolik ja\u0308tkus u\u0308llatuste ja eneseu\u0308letamistega \u2013 o\u0303pilased jagati 18 jaoks, igas umbes 10 o\u0303pilast. Igale jaole jagati ka\u0308tte pannid, restid ning kotita\u0308is \u201eprodukte\u201d. U\u0308lesanne oli ja\u0308rgmiste tundide jooksul valmistada u\u0308ks soolane toit ja u\u0308ks magustoit. Valmistatavast toidust pidi so\u0308o\u0308nuks saama terve jagu ning u\u0308ks va\u0308ike ports tuli serveerida auva\u0308a\u0308rt z\u030cu\u0308riile hindamiseks. Hinnati toidu va\u0308limust, maitset ning seda, kuidas o\u0303pilased oma toitu presenteerisid. Z\u030cu\u0308rii hindamist la\u0308hedalt na\u0308inud major Bachman kinnitas, et La\u0308a\u0308nemaa noored olid pingelises vo\u0303istluses esikolmikus. Pa\u0308ris vo\u0303itu ku\u0308ll ei tulnud, kuid z\u030cu\u0308riilt saadi maksimumpunktid toidu va\u0308limuse eest."}, {"text_idx": "#000011", "text": "Kolmanda pa\u0308eva \u201enael\u201d oli orienteerumisra\u0308nnak, mille ka\u0308igus la\u0308bisid laagrilised ru\u0308hmadena kaardi ja kompassi abil umbes 6 km teekonna. Finis\u030c oli esimesest laagripa\u0308evast tuttav \u201etall\u201d. Selles vo\u0303istluses olid LU\u0308Gi noored vaieldamatult parimad. Ma\u0308rt O\u0303iglasse juhtimisel la\u0308bis LU\u0308Gi ru\u0308hm raja 1 tunni ja 47 minutiga, mis oli suurepa\u0308rane aeg. Rajarekordist lahutas vo\u0303itjaid vaid 5 minutit."}, {"text_idx": "#000012", "text": "Peale vo\u0303idukat orinteerumisra\u0308nnakut tegid noored taas la\u0308bi \u201etotaalne muutumise\u201d, kuid seekord reedega vo\u0303rreldes vastupidises ja\u0308rjekorras \u2013 u\u0308hest uksest siseneti va\u0308livormis, teisest uksest va\u0308ljusid mo\u0303ni aeg hiljem tsiviilriietuses noored, va\u0308sinud ja na\u0308od ma\u0308a\u0308rdunud, kuid silmis sa\u0308ra, millest vo\u0303is va\u0308lja lugeda: \u201eJess! Tehtud!\u201d"}, {"text_idx": "#000017", "text": "La\u0308a\u0308nemaa u\u0308hisgu\u0308mnaasium otsib uut juhti"}, {"text_idx": "#000019", "text": "30 La\u0308a\u0308nemaa abiturienti lo\u0303petab gu\u0308mnaasiumi medaliga"}, {"text_idx": "#000027", "text": "Posti ta\u0308navalt va\u0308ljakaevatud maetakse Ridalasse"}, {"text_idx": "#000034", "text": "Metsku\u0308las algas koolito\u0308o\u0308 sulgemisotsuse kiuste\nLihula lastevanemad lubavad valla vastu kohtusse minna (ta\u0308iendatud kl 14. 03)\nVolinikud ja\u0308tsid Metsku\u0308la kooli sulgemisotsuse jo\u0303usse\nKohtutuasjad neelavad valla rahakotist 100 000 eurot\nVolinik tegi ettepaneku piirata Haapsalus parkimist"}]